डार्क क्लाउड कवर (कैंडलस्टिक पैटर्न)
डार्क क्लाउड कवर कैंडलस्टिक पैटर्न एक बेयरिश ट्रेंड रिवर्शल पैटर्न है जो अपट्रेंड में चल रहे कंपनी के शेयर को डाउन ट्रेंड में बदल जाने का संकेत देता है | डार्क क्लाउड कवर कैंडल का निर्माण दो कैंडल के मिलने से होता है | इस कैंडल का निर्माण चार्ट के टॉप पर होता है | डार्क क्लाउड कवर कैंडल में पहली कैंडल बड़ी हरी कैंडल होती है | इसके बाद बनने वाली दूसरी कैंडल गैपअप ओपन होकर लाल कैंडल में बदल जाती है | जब यह बेयरिश कैंडल अपनी क्लोजिंग, पिछली बुलिश कैंडल के मध्य से निचे क्लोजिंग देता है तब इस प्रकार से निर्मित दोनों कैंडल को संयुक्त रूप से डार्क क्लाउड कवर कैंडलस्टिक पैटर्न कहा जाता है | इस पैटर्न में दोनों कैंडल के सही रंग में होना अत्यंत आवश्यक है | इस पैटर्न में बेयरिश कैंडल का हाई ही डार्क क्लाउड कवर कैंडलस्टिक पैटर्न का हाई होता है | इस पैटर्न के निर्माण हो जाने के बाद हम शेयर में मंदी के दौर का आरंभ मान लेते है तथा ट्रेडर ऐसे में बिकवाली में ट्रेड लेते है तथा डार्क क्लाउड कवर कैंडल के हाई को अपना स्टॉप लॉस बनाते है |